CELEX: 62010TN0060
Language: mt
Date: 2010-02-10 00:00:00
Title: Kawża T-60/10: Rikors ippreżentat fl- 10 ta’ Frar 2010 — Jackson International vs UASI — Royal Shakespeare (ROYAL SHAKESPEARE)

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/57
            
         Rikors ippreżentat fl-10 ta’ Frar 2010 — Jackson International vs UASI — Royal Shakespeare (ROYAL SHAKESPEARE)
   (Kawża T-60/10)
   2010/C 100/85
   Lingwa tar-rikors: l-Ingliż
   
      Partijiet
   
   
      Rikorrenti: Jackson International Trading Company Kurt D. Brühl Gesellschaft m.b.H. & Co. KG (Graz, l-Awstrija) (rappreżentanti: S. Di Natale u H. G. Zeiner, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: The Royal Shakespeare Company (Stratford-upon-Avon, ir-Renju Unit)
   
      Talbiet tar-rikorrenti
   
   
               —
            
            
               Tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-19 ta’ Novembru 2009, fil-Każ R 317/2009-1; u
            
         
               —
            
            
               tikkundanna lill-konvenut u lill-parti l-oħra quddiem il-Bord tal-Appell għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark verbali “ROYAL SHAKESPEARE” għall-prodotti u servizzi fil-klassijiet 32, 33 u 42
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: il-parti l-oħra quddiem il-Bord tal-Appell
   
      Dritt tat-trade mark tal-parti li qed titlob id-dikjarazzjoni ta’ invalidità: trade mark verbali Komunitarja “RSC-ROYAL SHAKESPEARE COMPANY” irreġistrata għal servizzi fil-klassi 41; it-trade mark figurattiva Britannika “RSC-ROYAL SHAKESPEARE COMPANY” irreġistrata għal servizzi fil-klassi 41; trade mark mhux irreġistrata “ROYAL SHAKESPEARE COMPANY” użata fil-kummerċ fir-Renju Unit għal diversi servizzi.
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: l-annullament tad-deċiżjoni tad-Diviżjoni tal-Kanċellazzjoni u, b’hekk, l-annullament tar-reġistrazzjoni tat-trade mark Komunitarja li kienet is-suġġett tat-talba għal dikjarazzjoni ta’ invalidità
   
      Motivi invokati: ksur tal-Artikolu 8(5) tar-Regolament tal-Kunsill Nru 207/2009 sa fejn il-Bord tal-Appell ikkonkluda, b’mod żbaljat, li ġew sodisfatti l-kundizzjonijiet ta’ applikazzjoni tal-imsemmija dispożizzjoni.